16. apríl 2021

V spoločnosti Henkel sa konalo výročné valné zhromaždenie 2021

Dividendy schválené na minuloročnej úrovni

Düsseldorf – Akcionári spoločnosti Henkel AG & Co. KGaA schválili všetky body na programe virtuálneho výročného valného zhromaždenia, ktoré sa uskutočnilo 16. apríla 2021 v Düsseldorfe. Na zhromaždení boli zastúpení akcionári, ktorí celkovo kontrolujú 84 percent hlasovacích práv v spoločnosti. Tak ako minulý rok, aj v tomto roku sa výročné valné zhromaždenie z dôvodu pandémie ochorenia COVID-19 konalo len vo virtuálnej podobe. Pred konaním výročného valného zhromaždenia predložili akcionári spolu 51 otázok, ktoré boli zodpovedané individuálne.

**Dividendy schválené na minuloročnej úrovni**

V zmysle návrhu orgánov spoločnosti výročné valné zhromaždenie schválilo výplatu dividend na úrovni minulého roka pre obe triedy akcií. Dividendy budú vyplatené vo výške 1,85 eura na prioritnú akciu a 1,83 eura na kmeňovú akciu. Celková suma vyplatených dividend spoločnosti Henkel predstavuje 805 miliónov eur. Podiel vyplácaných dividend predstavuje 43,7 % a prevyšuje cieľové rozpätie 30 – 40 %, pričom odráža osobitnú povahu zaťaženia výnosov v dôsledku pandémie ochorenia COVID-19. Výplata dividend v uvedenej výške je možná v neposlednom rade vďaka silnej finančnej základni a nízkej čistej finančnej zadlženosti skupiny Henkel. Dividendová politika spoločnosti Henkel ostáva do budúcnosti nezmenená.

**James Rowan nahradí vo výbore akcionárov Prof. Dr. Ulricha Lehnera**

V doplňujúcich voľbách do výboru akcionárov sa s účinnosťou od konca výročného valného zhromaždenia 2021 vzdal svojho miesta člena výboru Prof. Dr. Ulrich Lehner. Predsedníčka výboru akcionárov a dozornej rady Dr. Simone Bagel-Thal mu poďakovala za mnohoročný prínos pre spoločnosť: *„Chcela by som sa Ulrichovi Lehnerovi poďakovať za intenzívne a inšpiratívne diskusie v našom výbore akcionárov za posledných trinásť rokov, jeho rady nám budú chýbať. Do budúcnosti mu želáme všetko najlepšie.“* Prof. Dr. Ulricha Lehnera nahradí James Rowan, ktorý v minulosti pôsobil v rôznych priemyselných podnikoch vrátane pôsobenia vo funkcii predsedu predstavenstva spoločnosti Dyson.

Viac informácií o výročnom valnom zhromaždení nájdete na našej webovej stránke:

**Investori a analytici:**

[www.henkel.com/investors-and-analysts/annual-general-meeting/annual-general-meeting2021](https://www.henkel.com/investors-and-analysts/annual-general-meeting/annual-general-meeting2021)

**Tlač a médiá:**

www.henkel.com/press-and-media/press-releases-and-kits/2021-04-16-annual-general-meeting-2021-1167600

**O spoločnosti Henkel**

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2020 dosiahla obrat vo výške 19 mld. eur a upravený prevádzkový zisk približne vo výške 2,6 mld. eur. Henkel zamestnáva 53 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný záujem vytvárať trvalo udržateľné hodnoty a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](http://www.henkel.com).

**O spoločnosti Henkel Slovensko**

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne  vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 pracovníkov. Viac informácií nájdete na stránke [www.henkel.sk](http://www.henkel.sk)

**Kontakt**

Zuzana Kaňuchová

Riaditeľka korporátnej komunikácie CEE

Telefón: +421 917 160 597

E-mail: zuzana.kanuchova@henkel.com